Matúš Marcin

Matúš Marcin (* 6. apríl 1994, Prešov) je slovenský profesionálny futbalový útočník, ktorý hráva v slovenskom klube Zemplín Michalovce.

 Klubová kariéra 
 Tatran Prešov 
Marcin vyrastal v mládežníckom tíme Tatranu Prešov. V seniorskom tíme debutoval 5. mája 2012 pri víťazstve 4:0 nad DAC Dunajská Streda. V poslednom kole sezóny 2011/12 strelil svoj premiérový gól pri víťazstve 2:1 nad Slovanom Bratislava.

V sezóne 2012/13 odohral za Prešov 31 zápasov a strelil štyri góly.

 Vysočina Jihlava 
V lete 2013 sa Marcin pripojil k českému klubu Vysočina Jihlava za nezverejnený poplatok. Po dvoch mesiacoch však putoval na hosťovanie do Dukly Banská Bystrica.

 Hosťovanie v Banskej Bystrici 
Na začiatku septembra bol Marcin poslaný na hosťovanie do konca roka v slovenskom klube Dukla Banská Bystrica. Počas jesene odohral za tím 10 zápasov a strelil tri góly.

 Návrat do Jihlavy 
Po skončení hosťovania v Dukle Banská Bystrica sa v januári vrátil do Jihlavy. V sezóne 2013/14 za Jihlavu neodohral ani jeden zápas.

Za Jihlavu si pripísal debut až 2. augusta 2014 pri prehre 0:3 so Spartou Praha. V sezóne 2014/15 si neskôr pripísal ešte štyri štarty. V Jihlave nedostával veľa priestoru a za päť rokov v českom klube odohral iba osem zápasov.

 TJ Sokol Ľubotice 
Vo februári 2019 odišiel Marcin do slovenského klubu TJ Sokol Ľubotice v 4. lige Sever. V tíme debutoval 23. marca v zápase proti OŠK Fintice v ktorom dokázal aj skórovať a rozhodol o víťazstve 1:0. Za Ľubotice odohral 11 zápasov v ktorých strelil 12 gólov.

 Železiarne Podbrezová 
V júli 2019 sa pripojil k Podbrezovej v 2. lige. V tíme debutoval 19. júla pri víťazstve 2:1 nad FC Košice. Svoj prvý a jediný gól za Podbrezovú strelil 28. augusta v druhom kole Slovnaft Cupu pri víťazstve 3:1 nad OŠK Rudňany.

 Elana Toruń 
V januári 2020 prestúpil Marcin do treťoligového poľského klubu Elana Toruń. V tíme debutoval 29. februára pri víťazstve 5:0 nad GKS Górnik Łęczna v ktorom aj skóroval. V zostávajúcej sezóne odohral ešte päť zápasov.

V sezóne 2020/21 sa s klubom predstavil po vypadnutí v štvrtej poľskej lige (III Liga – Skupina II). V sezóne odohral 21 zápasov v ktorých strelil osem gólov.

 Zemplín Michalovce 
Dňa 6. júla 2021 sa Marcin vrátil na Slovensko kde sa pripojil k Zemplínu Michalovce. Za Michalovce debutoval 18. septembra pri víťazstve 2:1 nad ViOn Zlaté Moravce. Prvýkrát skóroval 16. októbra pri remíze 1:1 so Senicou. V premiérovej sezóne odohral 23 zápasov a strelil päť gólov.

Dňa 25. októbra 2022 v štvrtom kole Slovnaft Cupu proti Dubnici zaznamenal svoj prvý hattrick v kariére a rozhodol o víťazstve 3:0. Michalovce tak vďaka nemu postúpili do osemfinále kde podľahli Trnave. V sezóne 2022/23 odohral za Michalovce v pohári štyri zápasy v ktorých strelil šesť gólov.

 Štatistiky 

 Klubové 
K 1. augustu 2023
+Zápasy a strelené góly za kluby, v sezónach a súťažiachKlubSezónaLigaNárodný pohárCelkomDivíziaZápasyGólyZápasyGólyZápasyGólyTatran Prešov2011/12Fortuna liga41―412012/1330311314Celkom34411355Vysočina Jihlava2014/15Fortuna:liga5000502015/161010202016/170000002017/18100010Celkom701080Dukla Banská Bystrica (hosť.)2013/14Fortuna liga103―103TJ Sokol Ľubotice2018/194. liga Sever1112―1112Železiarne Podbrezová2019/202. liga701180Elana Toruń2019/20II liga61―612020/21III liga - sk. 2218―218Celkom279―279Zemplín Michalovce2021/22Fortuna liga235―2352022/233074634132023/2410―10Celkom5412465818Celkovo150407715747

 Referencie 

 Externé odkazy 
Matúš Marcin na transfermarkt.com
Matúš Marcin na sportnet.sme.sk

Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FC Vysočina Jihlava
Kategória:Hráči FK Dukla Banská Bystrica
Kategória:Hráči TJ Sokol Ľubotice
Kategória:Hráči FO ŽP Šport Podbrezová
Kategória:Hráči Elana Toruń
Kategória:Hráči MFK Zemplín Michalovce
Kategória:Hráči 1. českej futbalovej ligy
Kategória:Futbaloví útočníci
Kategória:Osobnosti z Prešova